Im 16. Jåhrhundert war Straubing des Zentrum da Reformation in Niederbayern, de Ståd muaß si aba am End da ausschliaßlichen Katholizität vom Herzogtum Bayern beung. Opfer da Ausweisungspolitik war da berühmte Patrizierssohn Ulrich Schmidl, da vo 1535 bis 1554 an da Eroberung vo Südamerika duach de Spanier teilnimmt und ois Mitbegründer vo da Ståd Buenos Aires und aa ois ersta Geschichtsschreiber Argentinien guit. Üba de Rechtgläubigkeit da Ståd wachan ab 1614 de Kapuziner, ab 1631 de Jesuiten und anderne Orden, de si im 17. und 18. Jåhrhundert dort niederlaßn, wia de Ursulinen 1691, Franziskaner 1702 und Elisabethinen 1748, de si vor oim um de Krangapflege im Kloasta Azlburg kümmerten. A schwaarer Schlag fia Straubing war da Dreißgjahrige Kriag: Rund 1800 da 4000 Eiwohna foin 1633 da schwedischen Besatzung unta Bernhard vo Weimar und da miteigschleppten Pest zum Opfar. Sämtliche Anwesen um den Mauerring da Ståd san aus fortifikatorische Gründe niedaglegt oda duach Beschuss zerstört worn. Erst End vom 17. Jåhrhundert håt si de Ståd davo erhoit und is im Zug vo de Barockisierung zu a wichtigen Wirkungsstätte da Buidhaua- und Malerfamilie Asam worn. Zsamma schaffen de Briada Asam de Kloastakira da Ursulinen.